రక్షణ మంత్రిత్వ శాఖ
ప్రధాని మోదీ నాయకత్వంలో ప్రపంచ ఆర్థిక పటంలో భారతదేశం తిరిగి పుంజుకున్న శక్తి: న్యూఢిల్లీలో రక్షణ మంత్రి
"రక్షణ రంగం యొక్క భారీ వృద్ధికి రికార్డు ఉత్పత్తి & ఎగుమతులు నిదర్శనం"
భారతదేశం@2047 గురించి తన విజన్ని వివరించిన శ్రీ రాజ్నాథ్ సింగ్
"ఫూల్ ప్రూఫ్ ప్రభుత్వ యంత్రాంగంతో సంక్షేమ రాజ్యాన్ని నిర్మించాలి; అధిక జీవన ప్రమాణం; సామాజిక సామరస్యం; సమాన మహిళల భాగస్వామ్యం & ఉపాధి పెంపు"
ప్రజాస్వామ్యం, మత స్వేచ్ఛ, గౌరవం & శాంతి వంటి సార్వత్రిక విలువలు ప్రపంచవ్యాప్తంగా నెలకొల్పబడేలా భారతదేశం నిర్ధారించాలి:రక్షణ మంత్రి
"ప్రధాన మంత్రి శ్రీ నరేంద్ర మోదీ నాయకత్వంలో ప్రపంచ ఆర్థిక పటంలో భారతదేశం పునరుత్థానం చెందుతోంది" అని రక్ష మంత్రి శ్రీ రాజ్నాథ్ సింగ్ జూన్ 02, 2023న న్యూఢిల్లీలో జరిగిన ఒక కార్యక్రమంలో అన్నారు. 17వ శతాబ్దం వరకు భారతదేశం ప్రపంచ జీడీపీలో నాలుగింట ఒక వంతుకు పైగా ఉన్న ఒక అసాధారణమైన బలమైన ఆర్థిక వ్యవస్థను కలిగి ఉంది. కానీ బలహీనమైన సైనిక మరియు రాజకీయ బానిసత్వం కారణంగా దాని కీర్తిని కోల్పోయింది.
భారతదేశం తన పాత వైభవ స్థితిని తిరిగి పొందేలా ప్రభుత్వం ఈ రెండు రంగాల్లోనూ కృషి చేస్తోందని రక్షా మంత్రి నొక్కి చెప్పారు. అత్యాధునిక ఆయుధాలు/పరికరాలను దేశీయంగా తయారు చేసే పటిష్టమైన రక్షణ పరిశ్రమ నేపథ్యంలో బలమైన, యువ & సాంకేతిక పరిజ్ఞానం ఉన్న సాయుధ బలగాలను సృష్టించేందుకు ఎటువంటి అవకాశం వదలడం లేదని అదే సమయంలో వలసవాద మైండ్ సెట్ నుండి విముక్తి పొందేందుకు ప్రయత్నాలు జరుగుతున్నాయని ఆయన పేర్కొన్నారు.
"బలమైన సైన్యం..సరిహద్దులను మాత్రమే కాకుండా, దేశ సంస్కృతిని & ఆర్థిక వ్యవస్థను కూడా రక్షిస్తుంది. బలమైన, స్వావలంబన మరియు సంపన్న దేశాన్ని నిర్మించడమే లక్ష్యం, దాని స్వంత అవసరాలతో పాటు స్నేహపూర్వక దేశాల అవసరాలను తీరుస్తుంది. ఇది పునరుజ్జీవనోద్యమ యుగం. భారతదేశాన్ని ప్రపంచ సూపర్ పవర్గా పున:స్థాపన చేయాల్సిన సమయం ఆసన్నమైంది" అని శ్రీ రాజ్నాథ్ సింగ్ అన్నారు.
మోర్గాన్ స్టాన్లీ నివేదికను రక్షణమంత్రి ఉటంకిస్తూ 2013లో భారత్ను 'ఫ్రాగిల్ 5' ఆర్థిక వ్యవస్థలలో ఒకటిగా పేర్కొన్న తర్వాత, 2027 నాటికి దేశం మూడవ అతిపెద్ద ఆర్థిక వ్యవస్థగా అవతరించనుందని పెట్టుబడి సంస్థ ఇటీవల పేర్కొంది. 'అభివృద్ధి చెందుతున్న శక్తి' అనే పదబంధాన్ని తక్షణ కోణంలో భారతదేశానికి ఉపయోగించవచ్చని, అయితే దీర్ఘకాలంగా, అతను దానిని పునరుత్థాన శక్తిగా చూస్తానని, ఇది ప్రపంచ ఆర్థిక పటంలో తన స్థానాన్ని తిరిగి పొందుతుందని ఆయన అభిప్రాయపడ్డారు.
దేశ ఆర్థికాభివృద్ధిని సులభతరం చేసేందుకు ప్రభుత్వం చేపట్టిన అనేక సంస్కరణలను శ్రీ రాజ్నాథ్ సింగ్ జాబితా చేశారు. వీటిలో ప్రత్యక్ష పన్ను సంస్కరణలు, జీఎస్టీ మరియు వ్యాపారాన్ని సులభతరం చేయడానికి చర్యలు ఉన్నాయి. అన్ని రంగాల్లో విప్లవాత్మకమైన మార్పు వచ్చిందని, విదేశీ పెట్టుబడిదారులు నేడు భారతదేశాన్ని ఆకర్షణీయమైన గమ్యస్థానంగా చూస్తున్నారని ఆయన అన్నారు.
గత కొన్నేళ్లుగా రక్షణ రంగంలో వచ్చిన పరివర్తనాత్మక మార్పులపై, ఆయుధాలు మరియు సాంకేతికతల తయారీలో పూర్తి "ఆత్మనిర్భర్త" సాధించేందుకు అనేక చర్యలు తీసుకున్నట్లు రక్షా మంత్రి పేర్కొన్నారు. ఉత్తరప్రదేశ్ & తమిళనాడులో డిఫెన్స్ ఇండస్ట్రియల్ కారిడార్ల ఏర్పాటుతో పాటు, సాయుధ దళాల తరపున 411 అంశాలతో కూడిన నాలుగు సానుకూల స్వదేశీకరణ జాబితాలు &డిపిఎస్యుల కోసం 4,666 వస్తువులతో కూడిన నాలుగు ఇతర జాబితాల నోటిఫికేషన్ ప్రధాన నిర్ణయాలలో ఉన్నాయి.
ప్రభుత్వ ప్రయత్నాల కారణంగా సాధించిన సానుకూల ఫలితాలను వివరిస్తూ 2022-23 ఆర్థిక సంవత్సరంలో లక్ష కోట్ల రూపాయలకు పైగా రక్షణ ఉత్పత్తి మరియు ఆల్-టైమ్ హై డిఫెన్స్ ఎగుమతులు దాదాపు 16,000 కోట్ల రూపాయలకు పైగా జరగడం ఈ ఘనతకు నిదర్శనమని శ్రీ రాజ్నాథ్ సింగ్ పేర్కొన్నారు. ప్రభుత్వం రూపొందించిన స్టార్టప్ ఫ్రెండ్లీ ఎకోసిస్టమ్ దేశంలో 100కు పైగా యునికార్న్ల సృష్టికి దారితీసిందని, డిఫెన్స్ ఆర్ అండ్ డి మరియు తయారీ రంగం స్టార్ట్-అప్ల సంఖ్య గణనీయంగా పెరుగుతోందని ఆయన అన్నారు.
రక్షణమంత్రి 2047 నాటికి భారతదేశం అభివృద్ధి చెందిన దేశంగా ఉండాలనే ప్రధాన మంత్రి దృష్టిపై తన అంతర్దృష్టులను పంచుకున్నారు. ఎర్రకోట ప్రాకారాల నుండి 2022 స్వాతంత్ర్య దినోత్సవ ప్రసంగం సందర్భంగా ప్రధాని ఈ అంశంపై ప్రసంగించారు. ఆరోగ్యం, విద్య, రోడ్డు రవాణా, రైల్వేలు, సరిహద్దుల అభివృద్ధితో సహా అన్ని రంగాలపై ప్రభుత్వం దృష్టి సారిస్తోందని, ప్రధాని దార్శనికతను సాకారం చేసేందుకు ప్రభుత్వం దృష్టి సారిస్తోందని అన్నారు.
శ్రీ రాజ్నాథ్ సింగ్ భారతదేశం@2047 కోసం తన దార్శనికతను వివరించారు. ఇందులో బలమైన ప్రభుత్వ యంత్రాంగం ఉంది; అవసరమైన ప్రతి వ్యక్తికి సహాయం; సామాజిక సామరస్యం; మహిళల సమాన భాగస్వామ్యం మరియు మరింత ఎక్కువ ఉపాధి అవకాశాలను సృష్టించే పర్యావరణ వ్యవస్థ ఉన్నాయి. యువత సామర్థ్యాలను పెంపొందిస్తూ దేశ జనాభాకు నాణ్యమైన జీవితాన్ని అందించడానికి ఆర్థిక మౌలిక సదుపాయాల సామర్థ్యాన్ని మరింత పెంచాలని కూడా ఆయన పిలుపునిచ్చారుసమర్థవంతమైన మార్కెట్ ఆర్థిక వ్యవస్థతో వృద్ధిని ఆయన ఊహించారు. ఇక్కడ ప్రజలు ఏదైనా వ్యాపారం/ఉద్యోగాన్ని ప్రారంభించే స్వేచ్ఛను కలిగి ఉన్నారని తెలిపారు.
దురదృష్టవశాత్తూ శారీరక/మానసిక అనారోగ్యం లేదా కుటుంబ కారణాల వల్ల తమ కలలను నెరవేర్చుకోలేని వారి జీవిత ప్రమాణాలను కాపాడుకోవడంపై దృష్టి పెట్టాలని రక్షణ మంత్రి పేర్కొన్నారు. "మనం సంక్షేమ రాజ్యాన్ని నిర్మించాలి. ప్రజలకు అధిక నాణ్యత గల పోషకాహారం, గృహాలు, విద్య మరియు ఆరోగ్య సంరక్షణ అందించాలి. దీని కోసం ప్రభుత్వ మరియు ప్రైవేట్ రంగాలు రెండూ కలిసి పని చేయాలి " అని ఆయన అన్నారు. పౌరులు తమ సంస్కృతి మరియు నాగరికత పట్ల గర్వించే, విలువలు మరియు సంప్రదాయాలను గౌరవించే మరియు కొత్త ఆలోచనలను స్వాగతించే భారతదేశాన్ని ఆయన దృశ్యమానం చేశారు.
ప్రజాస్వామ్యం, మతస్వేచ్ఛ, గౌరవం మరియు ప్రపంచ శాంతి వంటి సార్వత్రిక విలువలు ప్రపంచవ్యాప్తంగా నెలకొల్పబడేలా శ్రీ రాజ్నాథ్ సింగ్ అభివృద్ధి చెందిన భారతదేశాన్ని ఊహించారు. " ప్రజలు దేశ నిర్మాణ భావనను కలిగి ఉండే భారతదేశం గురించి కలలు కనండి; ఇక్కడ భారతీయులందరూ ఎలాంటి వివక్ష లేకుండా కలిసి పని చేస్తారు. ప్రజలను వారి కులం మరియు మతం ద్వారా కాకుండా, వారి జ్ఞానం మరియు స్వభావాన్ని బట్టి అంచనా వేయబడే భారతదేశం గురించి కలలు కందాం; ఇక్కడ ప్రతి భారతీయుడు మానవ హక్కులను పొందగలడు మరియు వారి విధుల పట్ల నిబద్ధతను కలిగి ఉంటాడు. తనను తాను రక్షించుకునేంత దృఢమైన భారతదేశం గురించి కలలు కందాం మరియు ప్రపంచంలో ఎక్కడ ఎలాంటి అన్యాయం జరిగినా ఎదిరించి నిలబడటానికి సిద్ధంగా ఉండండి" అని ఆయన అన్నారు.